Document ID: /roh_data/filtered/Billingualer_Corpus_interleaved-de-rm.jsonl.gz/336

This is a text translated from German to Rumantsch Grischun.
Kreiswahlen vom 7. Mai 2000: Medientreff im Grossrats- Gebäude

Das Fernsehen der italienischsprachigen Schweiz TSI hat sich am kommenden Sonntag Nachmittag im Grossrats-Gebäude in Chur eingemietet, um im Foyer einen Kreiswahl-Medientreff zu betreiben. Jeweils um 18, 19 und 20 Uhr wird das TSI live aus Chur senden. Das TSI teilt mit, dass sich die Berichterstattung auf die Bündner Südtäler konzentrieren wird. Dabei ist vorgesehen, dass einzelne Parteienvertreter/innen im Grossrats-Gebäude anwesend sein werden, um ihre ersten Einschätzungen und Kommentare zu den Kreiswahlen 2000 abzugeben.

Gremium: Standeskanzlei Graubünden

Quelle: dt Standeskanzlei Graubünden

Data: 03.05.2000

Elecziuns cirquitalas dals 7 da matg 2000: Scuntrada da medias en l'edifizi dal cussegl grond

La televisiun da la Svizra taliana TSI sa chatta durant il suentermezdi da dumengia proxima en l'edifizi dal cussegl grond a Cuira, per organisar ina scuntrada da medias davart las elecziuns cirquitalas en il foyer. Mintgamai a las 18, 19 e 20 vegn la TSI ad emetter live da Cuira. La TSI comunitgescha che ses rapport vegn a sa concentrar sin las valladas dal Grischun dal sid. Igl è previs che singulas represchentant/as da las partidas vegnan ad esser preschent/as en l'edifizi dal cussegl grond, per pudair far emprimas valitaziuns e dar emprims commentaris davart las elecziuns cirquitalas 2000.

Gremi: chanzlia chantunala dal Grischun

Funtauna: rg chanzlia chantunala dal Grischun

Data: 03.05.2000